Diari Oficial de la Generalitat Valenciana


Sumari del DOGV 5139, del 21-11-2005 (2005/12392)

Informació pública de l'alternativa tècnica del programa d'actuació aïllada, carrer de Sant Ramon, números 28 i 30, del Pla General de València.
------------------------------------------------------------------------------------------------------------------------------------------------

### Dades del document

Número de DOGV
:   5139

Data del DOGV
:   21-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12683


Organisme emissor
:   Promociones Urbanas, SL

Tipus de document
:   Anunci

Informació pública de l'alternativa tècnica del programa d'actuació aïllada, carrer de Sant Ramon, números 28 i 30, del Pla General de València. [2005/M12710]
  
La mercantil Promociones Urbanas, SL, amb CIF B-46436259, d'acord amb el que establixen els articles 74 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), ha procedit a formular una alternativa tècnica de programa d'actuació aïllada. PAA, per al desenvolupament dels solars ubicats en el carrer de Sant Ramon, números 28 i 30, barri del Carme de València.
  
Els documents constitutius del PAA són els següents:
  
- Programa d'actuació aïllada.
  
- Avantprojecte d'urbanització.
  
- Projecte d'edificació.
  
Per a la seua tramitació pel procediment simplificat de l'article 48 de la LRAU, s'ha depositat una còpia de la dita alternativa tècnica i dels documents que l'acompanyen en la Notaria d'Ana Julia Roselló de València, sítia en el carrer de Jorge Juan, número 14, per a la seua protocol·lització i exposició pública.
  
Per mitjà d'anunci publicat en el Diari Oficial de la Generalitat Valenciana, de data 4 d'octubre de 2005, es va sotmetre a informació pública l'esmentat programa d'actuació aïllada prèvia la remissió dels avisos als titulars afectats per l'actuació. Atés que hi ha titulars afectats els avisos del quals bé no han sigut remesos o bé ho han sigut a domicilis incorrectes, i prèvia remissió correcta a tals titulars dels avisos, es procedix novament, en compliment de l'article 46.3 de la LRAU, a la publicació d'este anunci tant en premsa com en el Diari Oficial de la Generalitat Valenciana.
  
Es fa constar que dins del termini de 20 dies comptats des de la publicació del present anunci en el DOGV, qualsevol persona interessada podrà comparéixer en la dita notaria, en dia hàbil i horari d'oficina, i consultar els documents que integren l'alternativa tècnica, i obtindre a costa seu còpia total o parcial de l'acta. Així mateix, en tal termini podran consultar la documentació en l'Ajuntament de València, i presentar davant d'ell al·legacions. No obstant, només els titulars que no van ser degudament avisats podran presentar alternatives tècniques que pretenguen competir amb l'exposada al públic. Este termini quedarà prorrogat, per 20 dies addicionals, si durant els 10 primers d'informació pública alguna d'estes persones, es comprometera a presentar una alternativa substancialment diferent de la inicial, prestant caució d'això en la quantia que reglamentàriament es determine.
  
En els cinc dies següents al venciment del termini d'informació pública, els titulars que no van ser avisats correctament podran presentar proposicions juridicoeconòmiques tant a les seues alternatives com a les ja presentades. Pel que fa a la resta d'interessats només podran presentar proposicions juridicoeconòmiques a les alternatives que eventualment pogueren presentar els esmentats titulars que no van ser correctament avisats en un primer moment.
  
Les dites proposicions juridicoeconòmiques hauran de presentar-se en el Servici de Contractació siti en la segona planta de l'edifici de la plaça de l'Ajuntament, celebrant-se l'acte d'obertura de pliques una vegada conclòs el termini per a presentar-les i acreditant la remissió d'avisos als titulars cadastrals afectats per l'actuació.